ציור קיר בווינה של לוחמת כורדית עם הסיסמה.
הפגנה בקנדה נגד משטר משמרות המהפכה, עם הסיסמה
ציור קיר בקריית המלאכה בתל אביב הנושא את הסיסמה בסולידריות עם נשות אירן, ולצידו פוסטר עם דמותה של מהסא אמיני וציור קיר של החיילת שיראל חיים פור, בעלת שורשים יהודים אירניים, שנרצחה בבמתקפת ה-7 באוקטובר. אמנים: בנצי ברופמן והומן חלילי.
**אישה, חיים, חירות** (בכורדית: גִ'ין גִ'יאַן אַזָאדִי - **ژن، ژیان، ئازادی**, בפרסית: זָאן, זֵנדֵגִי, אַזָדִי - **زن، زندگی، آزادی**) היא סיסמה פוליטית כורדית שנפוצה בתנועת העצמאות הכורדית ובתנועה הקונפדרטיבית הכורדית, ומאוחר יותר נפוצה גם באופוזיציה למשטר המשמרות המהפכה באיראן בעקבות רצח מהסה אמיני.

מקור
----

הסיסמה שמשה לראשונה בתנועת החירות הכורדית בסוף המאה ה-20, בייחוד בתנועת הנשים הכורדית שהוקמה כתגובה לרדיפות באירן, עיראק, סוריה וטורקיה. הסיסמה צברה פופולריות כשאומצה על ידי דמויות בולטות כמו עבדוללה אג'לאן שבכתיבתו המאוחרת אימץ רעיונות אנרכיסטיים ואנטי-פטריאכליים, ושילב ברעיונותיו הקונפדרטיביים גם רעיונות פמיניסטיים אותם כינה 'ג'ינאולוגיה'(אנ') (ژن - אישה). זו הייתה סיסמת הכוחות הלוחמים הכורדיים אשר פרצו את מצור המדינה האיסלאמית על קובני, בדגש על יחידות ההגנה של הנשים שלקחו חלק בקרבות וסיסמה נפוצה באוטונומיה הכורדית ברוג'בה.

תפוצה
-----

ב-25 בנובמבר 2015 שימשה הסיסמה בכינוסים לציון היום הבינלאומי למאבק באלימות כלפי נשים במספר מדינות באירופה.

הסיסמה נקראה במהלך הלווייתה של מהסא אמיני, אירנית צעירה ממוצא כורדי שמתה במעצר לאחר שנעצרה ועונתה כיוון שלטען הרשויות לא לבשה את החג'אב שלה כראוי, בסאקז, ולאחר מכן בהפגנות בסננדג'. ב-21 בספטמבר 2022 נשמעה הסיסמה גם בהפגנת סטודנטים מאוניברסיטת טהרן, ובהמשך סטודנטים מאוניברסיטת שירז למדעי הרפואה אימצו אף הם את הסלוגן ואף הרחיבו אותו ל'אישה, חיים, חירות, גבר, מולדת, שגשוג'. בעקבות כך החלה הסיסמה לשמש גם בהפגנות ואירועי סולידריות עם נשות אירן, תנועת זכויות האדם באירן והאופוזיציה האירנית באירופה ובמקומות נוספים.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אישה, חיים, חירות** |

* "אישה, חיים, חירות": ממחאה למהפכה? באתר INSS, נובמבר 2022
* סוכנויות הידיעות‏, "נשים. חיים. חופש": המנטרה של תלמידות התיכון באיראן, באתר וואלה!‏, 5 באוקטובר 2022
* אתר למנויים בלבד יפעה אייזנמן, "נשים, חופש, חיים": מתאגרפת איראנית עלתה לפודיום כשעל פניה סלוגן המחאה, באתר הארץ, 6 בדצמבר 2022
* כנס המחאה באיראן מכללת נתניה - נשים. חיים. חופש. מחאת החיג'אב
* "אישה, חיים, חופש" באיראן - ומה זה אומר עבור שאר העולם הרצאת TED.

הערות שוליים
------------

1. ↑  Jineology: from women’s struggles to social liberation, באתר Roar, 25 בנובמבר 2017
2. ↑  'Woman, Life, Freedom' from Rojava to Rojhelat: Connections and Solidarities – Kurdish Peace Institute, Kurdish Peace Institute, ‏5 בדצמבר 2022
3. ↑  Women. Life. Freedom. Female fighters of Kurdistan, CNN, ‏28 בינואר 2019
4. ↑  "אישה, חיים, חירות" הפכה לסיסמת נשות העולם באתר ANFNews (בפרסית)
5. ↑  מהסה אמיני נקברה בהשתתפות אנשים רבים באתר DW.com (בפרסית)
6. ↑  כעס ציבורי על מותה של מהסה אמיני; המפגינים קראו "אישה, חיים, חופש". באתר radiofarda (בפרסית)
7. ↑  כינוס סטודנטים מאוניברסיטת טהראן המוחים על רצח מהסה אמיני בסיסמה "אישה, חיים, חופש" באתר iranintl (בפרסית)
8. ↑  התכנסות של האוניברסיטה הרפואית שירז; "אישה, חיים, חופש; אדם, מדינה, יישוב" באתר voanews (בפרסית)
9. ↑  European Parliament honours Jina Mahsa Amini and Woman, Life, Freedom מתן פרס סחרוב לחופש המחשבה לתנועת אישה, חיים, חירות באירן(באנגלית)